KINNITATUD

Lasteaed Pauliine kolleegiumi otsusega 13. mail 2015 kooskõlastatult HH Seltsi juhatusega

Lasteaed Pauliine vastuvõtu ja sealt väljaarvamise kord

Käesolev kord reguleerib Lasteaed Pauliine (edaspidi Lasteaed) laste vastuvõttu ja sealt väljaarvamist.

Lapse Lasteaeda vastuvõtmise taotlemine

Lapse Lasteaeda vastuvõtu taotlemiseks esitab lapse seaduslik esindaja (edaspidi vanem):

avalduse (vorm lisa 1) Lasteaia kantseleis või Herbert Hahni Seltsi (edaspidi Selts) kodulehel;

Nõuetekohase arstiõendi lapse tervisliku seisundi kohta.

Lapse Lasteaeda tulekul informeerib kirjalikult Lasteaia juhatajat (edaspidi juhataja) lapse terviseseisundist tulenevatest eritingimustest, mille alusel personal kohandab võimaluse korral päevakava, kasvukeskkonda ning õppe- ja kasvatustegevust.

Avaldused registreeritakse nende laekumise järjekorras.

Lasteaeda vastuvõtmine

Vastuvõtukomisjoni (edaspidi komisjon) kuuluvad õpetajad ja juhataja .

Lapsi võetakse lasteaeda 3.-6. eluaastani.

Lasteaeda vastuvõtmiseks toimub vanema(te) vestlus juhatajaga ja kolleegiumi esindajaga.

Komisjon otsustab nimekirjas olevate kandidaatide seast Lasteaeda vastuvõetud.

Vabade kohtade puudumisel võib vanem jääda Lasteaeda kohataotlejate nimekirja. Vanem teeb selle kohta taotlusele täiendava märkuse.

Komisjon moodustab väljajäänud kandidaatidest vastuvõtu järjekorra.

Võrdsete kandidaatide puhul eelisatakse:

Seltsi liikme last;

varem taotluse esitanut.

Seltsi sekretär teatab vanemale lapse Lasteaia koha saamise ja kinnitamise tähtaja e-posti kaudu.

Vanem kinnitab ettenähtud tähtajaks koha vastuvõtmist e-posti teel või Lasteaia kantseleis sekretärile.

Vabade kohtade olemasolul ja kolleegiumi otsusel võib lapsi vastu võtta kogu õppeaasta kestel.

Juhataja kinnitab Lasteaeda vastuvõetud lapsed rühma nimekirja käskkirjaga.

Vastuvõtu taotluse rahuldamata jätmine

Vastuvõtu taotlus jäetakse rahuldamata, kui:

vanem on jätnud teate koha saamisest ettenähtud ajaks kinnitamata;

laps on vastuvõtu järjekorras tagapool kui lasteaia rühmas kohti.

Seltsi sekretär teatab vanemale vastuvõtu taotluse rahuldamata jätmisest e-posti teel.

Lasteaia koha mittetäitmisel või kinnitamata jätmisel ettenähtud kuupäevaks antakse koht järjekorras järgmisele lapsele.

Vanema(te) informeerimine

Lapse Lasteaeda vastuvõtmisel tutvub vanem waldorfpedagoogika põhimõtete, Lasteaia põhimääruse, kodukorra ja muude Lasteaia tegevust puudutavate õigusaktidega ning töökorraldusga. Vanemat teavitatakse ka lepingu tingimustest ja maksetest ning nende tasumise korrast.

Lasteaia dokumente saab lugeda Seltsi kodulehel.

Õppemaks ja toitlustamistasu

Õppemaks ja toitlustamistasu tasutakse Seltsi juhatuse poolt kehtestatud ulatuses ja korras.

Õppemaksu võidakse tõsta Seltsi juhatuse otsusega õppeaasta alguses kuni 10%.

Õppemaks tasutakse esitatud arve alusel arvel märgitud kontole jooksva kuu eest 15. kuupäevaks.

Toitlustamistasu tasutakse esitatud arve alusel arvele märgitud tähtajaks eelneva kuu eest arvel märgitud kontole.

Lepingu sõlmimine

Lepingu vanemaga Seltsi nimel sõlmib juhataja.

Arvestuse pidamine

Arvestust Lasteaeda vastuvõtu ja sealt lahkumise kohta peab juhataja.

Laste arvamine Lasteaia nimekirja ning sealt väljaarvamine vormistatakse juhataja käskkirjaga.

Vanema(te) kohustused lapse Lasteaiast lahkumisel

Lapse Lasteaiast lahkumisest teatab vanem sellest juhatajale kirjalikult ette vähemalt üks kuu ning märgib avaldusele (vorm lisa 3) lahkumise kuupäeva.

Lapse Lasteaiast lahkumisel tasub vanem toitlustamistasu ja õppemaksu lapse Lasteaiast lahkumise päevani. Tasumata jäetud summa nõutakse vanemalt sisse seaduses sätestatud korras.

Lapse Lasteaiast väljaarvamine

Juhataja käskkirjaga arvatakse laps nimekirjast välja, kui:

vanem on esitanud avalduse lapse lahkumise kohta Lasteaiast;

laps on puudunud Lasteaiast kuu aega ja vanem ei ole teatanud kirjalikult lapse puudumisest;

vanem ei ole tasunud lapse eest toitlustamistasu ja õppemaksu kahe kuu jooksul arvates arve esitamisest ega ole teavitanud juhatajat tekkinud makseraskustest ning avaldanud soovi maksegraafiku koostamiseks;

koolikohustuslik laps, kes jooksva aasta 1. oktoobriks saab seitsmeaastaseks ning pole taotlenud koolikohustuse täitmise edasilükkamist;

väljaarvamine võib toimuda ka juhataja käskkirja alusel, kui vanem rikub korduvalt lepingut.

Lapse ajutine väljaarvamine Lasteaiast

Lapse ajutise väljaarvamise korral Lasteaiast (kuni kuus kuud) vanema soovil, esitab vanem juhatajale kirjaliku avalduse. Avaldus esitatakse hiljemalt kaks nädalat enne lapse lahkumist ja selles märgitakse Lasteaiast lahkumise aeg, põhjus ning Lasteaeda naasmise aeg.

Lapsele säilitatakse koht rühmas ja vanemal on õigus temale sobival ajal laps rühma tagasi tuua juhul, kui vanem katab igakuiselt kogu äraoleku perioodil õppemaksu, välja arvatud nende kuude eest, millal Lasteaed on suletud. Võlgnevuse korral on juhatajal õigus laps Lasteaiast välja arvata ja kohta mitte säilitada.

Lisa1

LASTEAED PAULIINE

AVALDUS

Palun minu laps võtta vastu Lasteaeda Pauliine alates …………………

Lapse andmed:

Nimi

Isikukood

Aadress

Tuludeklaratsiooni täitva vanema andmed:

Nimi

Isikukood

Töökoht ja amet

Aadress

Telefon

E- mail

Teise vanema kontaktandmed:

Nimi

Isikukood

Töökoht ja amet

Aadress

Telefon

E- mail

Kuupäev	Allkiri

Lisa 2

L E P I N G nr …./2015

Pärnus, …xx.. xxxxxx 2015.a.

Lasteaed Pauliine (edaspidi Lasteaed), juriidiline aadress Kooli tn 11, 80019 Pärnu linn, juhataja (edaspidi Juhataja), xxxxxxxxxxx isikus kes tegutseb MTÜ Herbert Hahni Seltsi (edaspidi Selts), reg. kood 80342051 poolt antud volituse alusel ja lapsevanem või hooldaja (edaspidi Vanem) sõlmisid lepingu järgnevatel tingimustel.

Vanema ees ja perekonnanimi:.............................................................

Isikukood ............................................

Elukoht ...........................................................................................................................

Lapse ees- ja perekonnanimi ....................................................... isikukood ..........................

Lepingu täitmisel juhinduvad pooled Lepingust, „Koolieelse lasteasutuse seadusest“ ja teistest koolieelse lasteasutuse tegevust reguleerivatest õigusaktidest, Erakooliseaduse § 17-st, Lasteaia õppekavast, kodukorrast ja põhikirjast.

Lepingu objekt

Vanem ja Lasteaed võtavad vastu otsuse koostööks Vanema lapsele pakutava alushariduse omandamiseks Lasteaias.

Käesolev leping on sõlmitud alushariduse andmiseks Herbert Hahni Seltsi poolt kinnitatud ja Haridus- ja Teadusministeeriumi poolt tunnustatud lasteaia õppekava alusel.

Koostöö eesmärgiks on ühendada Lasteaia kui riikliku koolitusloaga haridusasutuse ning Vanema võimalused ja kogemused.

Lasteaed kohustub:

andma Lasteaias käivale Vanema lapsele waldorf-pedagoogikal põhinevat kasvatust ja õpetust ning tegema seda lapse vanuseastmele vastava alghariduse, vastavalt kinnitatud õppekavale ja Lasteaia põhikirjale;

tagama tegevusloa pideva kehtivuse;

hoolitsema Lasteaiale vajaliku inventari, õppevahendite ja materjalide hankimise eest;

korraldama Vanema lapse toitlustamise Lasteaias viibimise ajal;

tagama Vanemale võimaluse waldorf-pedagoogika paremaks tundma õppimiseks, korraldades sellealaseid loenguid ja seminare ning laenutades vastavat kirjandust.

Vanem kohustub:

looma kodustes oludes soodsad tingimused lapse arenemiseks ja alushariduse omandamiseks Lasteaias;

kinni pidama Lasteaia päevakavast, kodukorrast ja laste tervisekaitse ja terviseedendamise nõuetest;

aitama kaasa Lasteaia arengule, osalema Lasteaia poolt korraldatud koosolekutel, konsultatsioonidel ja muudel vanematele mõeldud üritustel ning olema valmis koostööks pedagoogide ja teiste vanematega;

tundma huvi waldorf-pedagoogika vastu ja aitama kaasa selle pedagoogika eesmärkide saavutamisele;

juhatuse poolt kehtestatud ulatuses ja korras tasuma igakuiselt õppemaksu ja toitlustamistasu;

makseviivituste tekkimisel teavitama Juhatajat jooksva kuu 10. kuupäevaks ning esitama omapoolse kava võlgnevuse tasumiseks.

Õppetöö

Õppetöö algab Lasteaias üldjuhul 1. septembril. Õpingute täpse alguse kohta saadetakse Vanemale kirjalik teade hiljemalt kolm päeva enne tegevuse alustamist kui õppetöö alguseks määratakse 1. septembrist erinev algus.

Õppetöö viiakse läbi Lasteaias aadressil Kooli 11, Pärnu linn.

Lasteaed on suletud aastas üks kuu 16. juuli-16.august.

Õppe- ja kasvatustööga seotud informatsiooni vahendamist teostavad Lasteaed ja Vanem vastastikuses koostöös.

Vanemal on õigus mitte nõustuda Lasteaia kolleegiumi otsusega. Õpetamist ja kasvatamist puudutavate vaidlusküsimuste korral on võimalik pöörduda Juhataja või Lasteaia üle riiklikku järelvalvet teostava ametiisiku poole.

Rahalised suhted

Õppemaks tasutakse esitatud arve alusel arvel märgitud kontole jooksva kuu eest 15. kuupäevaks. Õppemaksu suurus märgitakse lepingu lisas.

Toitlustamistasu makstakse esitatud arve alusel arvele märgitud tähtajaks eelneva kuu eest arvel märgitud kontole.Toitlustamistasu päevamaksumuse suurus märgitakse lepingu lisas.

Vastavalt Eesti Vabariigi tulumaksuseadusele saab Vanem makstud õppemaksud tuludeklaratsioonis oma maksustamisperioodi tuludest maha arvata (TMS §26).

Kui lapsel tuleb Lasteaiast kalendrikuu keskel lahkuda, tagastatakse Vanemale järgmisest kuust tasutud ettemaks.

Õppemaksuga seonduvate soodustuste taotlemiseks esitab Vanem Juhatajale avalduse. Soodustuste saamise kord on esitatud Seltsi kodulehel.

6. Muud tingimused

Vanem kinnitab lepingu allakirjutamisega, et on tutvunud Lasteaia põhikirja ja õppekavaga.

Käesolevasse lepingusse on võimalik teha muudatusi poolte kirjalikul kokkuleppel.

Lasteaed ja Vanem kohustuvad teineteisele edastama käesoleva lepingu täitmist puudutavat informatsiooni, sealhulgas oma kontaktandmete muutumisest hiljemalt ühe nädala jooksul pärast nimetatud informatsiooni teadasaamist.

Käesolev leping loetakse lõppenuks Vanema lapse Lasteaia lõpetamisel, või Lasteaiast lahkumisel.

Lepingu poolte vahelised võimalikud arusaamatused lahendavad lepingupartnerid läbirääkimiste teel. Kui tulemuseni ei jõuta, siis lahendatakse vaidlus lähtudes Eesti Vabariigi seadusandlusest.

Käesolev leping on koostatud kahes võrdset juriidilist jõudu omavas eksemplaris, millest üks jääb Vanemale ja teine Lasteaiale.

Poolte rekvisiidid:

Lasteaed Pauliine	Vanem

Juhataja ees- ja perekonnanimi	Ees- ja perekonnanimi

Aadress:	Aadress:

Kooli tn 11	Tänav ja maja nr

80019 Pärnu linn	Omavalitsus

Pärnumaa	Pärnu/Pärnumaa

Tel.	Tel.

e-post: hhselts@gmail.com	e-post:

allkiri allkiri

L E P I N G nr …./2015 Lisa 1

Pärnus, …xx.. xxxxxx 2015.a.

Lasteaed Pauliine (edaspidi Lasteaed), juriidiline aadress Kooli tn 11, 80019 Pärnu linn, juhataja xxxxxxxxxxx isikus, kes tegutseb MTÜ Herbert Hahni Seltsi (reg. kood 80342051) poolt antud volituse alusel ja Vanem

Ees ja perekonnanimi:............................................................

täpsustasaid lepingut järgnevalt

Kohatasu suurus 2015/2016 õa ühele lapsele on omavalitsuse toetuseta 265 eurot kuus, 2915 eurot aastas. Vanema poolt tasutav õppemaks sõltub omavalitsuse kohatasu toetusest.

Toitlustamistasu päevas on 2014/2015 õppeaastal 1.85 eurot.

Lasteaed Pauliine	Vanem

Juhataja ees- ja perekonnanimi	Ees- ja perekonnanimi

allkiri allkiri

Lisa 3

LASTEAED PAULIINE

AVALDUS

Palun kustutada minu laps Lasteaed Pauliine nimekirjast. Viimane lasteaiapäev on .................................

Lapse ees- ja perekonnanimi:

Vanema ees- ja perekonnanimi:

Telefon:

E- mail:

Kuupäev	Allkiri